ai4bharat/Pralekha huggingface dataset:
ক্রেতা, খাদ্যএবংগণবন্টনমন্ত্রক
গ্রাহক অধিকার লঙ্ঘণ ও অবৈধ বাণিজ্যিক পন্থা অবলম্বনের জন্য কেন্দ্রীয় গ্রাহ সুরক্ষা কর্তৃপক্ষ ওলা ও উবের সংস্থাকে নোটিশ পাঠিয়েছে
নয়াদিল্লি, ২০ মে, ২০২২
অবৈধ বাণিজ্যিক পন্থা অবলম্বন ও গ্রাহক অধিকার লঙ্ঘণের জন্য দুটি অনলাইন-ভিত্তিক পরিবহণ পরিষেবাদাতা সংস্থা ওলা ও উবের’কে নোটিশ পাঠিয়েছে কেন্দ্রীয় গ্রাহক সুরক্ষা কর্তৃপক্ষ। জাতীয় গ্রাহক হেল্পলাইন থেকে পাওয়া তথ্যের ভিত্তিতে চলতি বছরের পয়লা এপ্রিল থেকে পয়লা মে পর্যন্ত ওলা সংস্থার বিরুদ্ধে গ্রাহকদের কাছ থেকে ২ হাজার ৪৮২টি এবং উবের সংস্থার বিরুদ্ধে ৭৭০টি অভিযোগ পাওয়া গেছে।
গ্রাহক বিষয়ক দপ্তর গত সপ্তাহে ওলা, উবের, র্যাপিডো, মেরু ক্যাবস্ এবং জুগনু – এই চারটি সংস্থার সঙ্গে এক বৈঠকে অনলাইন-ভিত্তিক পরিবহণ পরিষেবাদাতা সংস্থাগুলিকে জাতীয় গ্রাহক হেল্পলাইনের অংশীদার হওয়ার নির্দেশ দেয়। গ্রাহক অভিযোগের দ্রুত নিষ্পত্তি ও গ্রাহক সুরক্ষা আইন, ২০১৯ তথা ই-বাণিজ্য বিধি মেনে চলতেই এই নির্দেশ দেওয়া হয়েছে।
দপ্তরের পাঠানো নোটিশে যে সমস্ত বিষয় উত্থাপন করা হয়েছে, তার মধ্যে রয়েছে – পরিষেবা ক্ষেত্রে ঘাটতি। অনেক ক্ষেত্রে চালকরা অনলাইন পদ্ধতিতে ভাড়া মেটানোর পরিবর্তে নগদ লেনদেনের দাবি জানিয়েছে। একই রুটে যাত্রা ক্ষেত্রে প্রত্যেকবার প্রয়োজনের তুলনায় বেশি মাশুল ধার্য করা হয়েছে। এমনকি, চালকদের কাছ থেকে গ্রাহকরা অভব্য ব্যবহার পেয়েছেন। যাত্রার সময় গাড়িতে এসির জন্য মাশুল মেটালেও চালকরা এই পরিষেবা গ্রাহকদের দেননি। অনেক ক্ষেত্রে কাস্টমার কেয়ার নম্বর এবং অভিযোগ দাখিল আধিকারিকের বিস্তারিত বিবরণ উল্লেখ না থাকার দরুণ অভিযোগ নিষ্পত্তি ব্যবস্থায় বিলম্ব হয়েছে। ক্যান্সেলেশন বা যাত্রা বাতিলের ক্ষেত্রে অন্যায়ভাবে অতিরিক্ত শুল্ক ধার্য করা হয়েছে। দু’জন পৃথক ব্যক্তির কাছ থেকে একই রুটে সফরের ক্ষেত্রে ভিন্ন ভিন্ন শুল্ক ধার্য করা হয়েছে।
কেন্দ্রীয় গ্রাহক সুরক্ষা কর্তৃপক্ষ দেশে গ্রাহক সুরক্ষার বিষয়টিতে নিয়মিত নজরদারি করে থাকে। সম্প্রতি কর্তৃপক্ষ অনলাইন প্ল্যাটফর্মগুলিতে ওয়্যারলেস জ্যামারে অবৈধ বিক্রয় ও সুযোগ-সুবিধা দেওয়ার ক্ষেত্রে পরামর্শ জারি করেছে। এমনকি, যে সমস্ত পণ্য সামগ্রীতে বৈধ আইএসআই চিহ্ন নেই অথবা বাধ্যতামূলক বিএসআই মান লঙ্ঘণ করেছে, সে সম্পর্কে ক্রেতাদের সচেতন করে কর্তৃপক্ষ বিজ্ঞপ্তিও জারি করেছে।
CG/BD/SB
(Visitor Counter : 136
অসামরিকবিমানপরিবহণমন্ত্রক
আইসিএমআর সার্স- কোভ-২ এর আণবিক পরীক্ষার জন্য ছ'টি পদ্ধতির অনুমোদন দিয়েছে
নতুন দিল্লি, ০১ ডিসেম্বর, ২০২১
২৮ নভেম্বর, ২০২১,এর অ্যালগরিদম বিধি নির্দেশিকা অনুযায়ী আন্তর্জাতিক উড়ানের যাত্রীদের ক্ষেত্রে স্বাস্থ্য ও পরিবার কল্যাণ মন্ত্রক বিশেষ বিধি নিষেধ জারি করেছেন।
নিম্নলিখিত প্রশ্নগুলি প্রায়শই যাত্রীদের কাছ থেকে আসছে। তাঁদের সুস্পষ্টভাবে বোঝার জন্য এবং নিরাপদ ও সুরক্ষিত আন্তর্জাতিক বিমান ভ্রমণের জন্য এই তথ্য জানানোর ব্যবস্থা করা হচ্ছে।
আন্তর্জাতিক উড়ান যাত্রীদের ক্ষেত্রে বিধি নির্দেশিকা জানার জন্য তাঁরা নিম্নলিখিত ওয়েবসাইট দেখতে পারেন।
প্রশ্ন ১) ইন্ডিয়ান কাউন্সিল অফ মেডিক্যাল রিসার্চ কি ধরনের আরটি-পিসিআর পরীক্ষা অনুমোদন করেছে?
উত্তর- ইন্ডিয়ান কাউন্সিল অফ মেডিক্যাল রিসার্চ নিম্নলিখিত পরীক্ষা গুলি অনুমোদন করেছে।
১) ওপেন সিস্টেম আরটি-পিসিআর।
২) ট্রু ন্যাট।
৩) জেনেক্সপার্ট।
৪) আরটি ল্যাম্প।
৫) কৃসপার/ টাটাএমডি চেক/ ফেলুডা।
৬) অ্যাবট আইডি নাও।
৭) একুলা বাই থারমো ফিশার।
৮) রেপিড আরটি-পিসিআর।
৯) কোভিডি এক্স ডাইরেক প্লেক্স।
CG/ SB
(Visitor Counter : 153
বিজ্ঞানওপ্রযুক্তিমন্ত্রক
পরম্পরাগত ভারতীয় শিল্পকলা - বৈজ্ঞানিক জ্ঞানের ভান্ডার
কলকাতা, ০৭ নভেম্বর, ২০১৯
কলকাতার বিজ্ঞান নগরীতে পঞ্চম ভারতীয় বিজ্ঞান চলচ্চিত্র উৎসবের আয়োজন করা হয়েছে। এরই অঙ্গ হিসেবে তৃতীয় দিনে পরম্পরাগত শিল্প এবং শিল্পীদের প্রদর্শনীতে আজ ‘পরম্পরাগত ভারতীয় শিল্পকলা- বৈজ্ঞানিক জ্ঞানের ভান্ডার’ শীর্ষক এক আলোচনা সভার আয়োজন করা হয়। এই আলোচনা সভার সূচনা করেন পদ্মভূষণ পুরস্কারপ্রাপ্ত ন্যাশনাল কাউন্সিল অফ সায়েন্স মিউজিয়ামের প্রাক্তন মহানির্দেশক তথা আইসিওএম-এর প্রাক্তন সভাপতি ডঃ সরোজ ঘোষ। তিনি বলেন, পরম্পরাগত ভারতীয় শিল্পকলার সঙ্গে বিজ্ঞান অতপ্রোতভাবে জড়িয়ে আছে। শিল্পকলার বিকাশে বিজ্ঞানকে প্রয়োজন বলেও তিনি জানান। ভারতীয় শিল্পকলাকে সাধারণ মানুষের কাছে তুলে ধরতে ন্যাশনাল কাউন্সিল অফ সায়েন্স মিউজিয়ামের উদ্যোগের তিনি প্রশংসা করেন। আলোচনা সভায় উপস্হিত ন্যাশনাল কাউন্সিল অফ সায়েন্স মিউজিয়ামের কলকাতা শাখার মহানির্দেশক শ্রী এ ডি চৌধুরী বলেন, খুব শীঘ্রই গুয়াহাটিতে সায়েন্স সিটি গড়ে তোলা হবে। এছাড়াও হায়দ্রাবাদ, কেরালা, বেঙ্গালুরুতেও আগামী দিনে সায়েন্স সিটি গড়ে তোলার পরিকল্পনা রয়েছে। অনুষ্ঠানে ‘পুরাতাত্ত্বিক প্রেক্ষাপটে প্রাথমিক বিজ্ঞান ও প্রযুক্তির উৎপত্তি এবং উন্নয়ন’ শীর্ষক আলোচনায় মূল বক্তব্য রাখেন বিশিষ্ট পুরাতাত্ত্বিকবিদ অধ্যাপক বসন্ত সিন্ধে। তিনি বলেন, হরপ্পা সভ্যতার সময়কাল থেকেই ভারতের বিজ্ঞান এবং প্রযুক্তির প্রভূত উন্নতি ঘটেছে। হরপ্পা সভ্যতার নগর পরিকল্পনা, জল সংরক্ষণ পদ্ধতি, কৃষি, যোগাভ্যাসের বহু নির্দশন ও প্রযুক্তি আধুনিক ভারত বহন করে নিয়ে চলেছে। অনুষ্ঠানে বাঁশির উৎপত্তির ইতিহাস এবং বর্তমান নিয়ে ‘কেশব ভেনু: ইনোভেটিং টুয়ার্ডস অ্যান আইডিয়াল ফ্লুট’ শীর্ষক বিষয়ের ওপর বক্তব্য রাখেন ডঃ পন্ডিত কেশব গিন্ডে।
CG/SS/NS
(Visitor Counter : 73
অর্থমন্ত্রক
লভ্যাংশ বন্টন কর  রদ ; এ বাবদ রাজস্ব আয় কমবে ২৫ হাজার কোটি টাকা
বিদ্যুৎ উৎপাদনকারী নতুন দেশি সংস্হা কোম্পানী কর দেবে ১৫ শতাংশ
নয়াদিল্লি, ০১ ফেব্রুয়ারী, ২০২০
ভারতীয় শেয়ার বাজারকে আরও আকর্ষণীয়, বহু সংখ্যক লগ্নিকারীকে কিছুটা ছাড় দিতে এবং ভারতকে লগ্নির গন্তব্য স্হল করে তোলার জন্য বাজেটে লভ্যাংশ বন্টন কর তুলে নেওয়ার প্রস্তাব দেওয়া হয়েছে। অর্থমন্ত্রী বলেছেন, কেবলমাত্র লভ্যাংশ গ্রহীতাদের লভ্যাংশের ওপর কর দিতে হবে। লভ্যাংশ বন্টন বাবদ এই কর ছাড়ের দরুন সরকারের ২৫ হাজার কোটি টাকার রাজস্ব ক্ষতি হবে।
বিদ্যুৎ উৎপাদনকারী দেশি সংস্হাগুলি কর হারে ছাড়
শক্তি ক্ষেত্রে লগ্নি টানার জন্য কেন্দ্রীয় বাজেটে বিদ্যুৎ উৎপাদনে নিযুক্ত নতুন দেশী সংস্হাগুলিকে মাত্র ১৫ শতাংশ হারে কোম্পানী কর দিতে হবে।
সমবায়ের জন্য কম হারে কর
সমবায় সমিতি এবং কর্পোরেট সংস্হাগুলির মধ্যে সমতা আনার জন্য কেন্দ্রীয় বাজেট সমবায় সমিতিগুলিকে ২২শতাংশ+ ১০শতাংশ সারচার্জ এবং ৪ শতাংশ সেস দেওয়ার সংস্হান রেখেছে। তবে সেক্ষেত্রে অন্য কোন ছাড় মিলবে না। বর্তমানে এইসব সমবায় সমিতি সারচার্চ এবং সেস সহ ৩০ শতাংশ হারে কর দেয়।
সঙ্গতি অনুযায়ী আবাসন
সঙ্গতিতে কুলোয় এমন দামে সকলের জন্য আবাসনের লক্ষ্য অর্জন গত বছরের বাজেটে কম দামে বাড়ি কিনতে ১ লক্ষ ৫০ হাজার টাকার ঋণের ওপর সুদে বাড়তি ছাড় ঘোষনা করা হয়েছিল। ২০২০ সালে ৩১শে মার্চের আগে মঞ্জুরিকৃত ঋণে এই ছাড় অনুমোদন করা হয়েছিল।
আরও বেশি ব্যক্তিকে এই সুযোগ দিতে অর্থমন্ত্রী ঋণ মঞ্জুরের তারিখ আরও এক বছর বাড়িয়ে দিয়েছেন।
CG/SM/NS
(Visitor Counter : 155
বিজ্ঞানওপ্রযুক্তিমন্ত্রক
বিজ্ঞান, প্রযু্ক্তি ও উদ্ভাবন ক্ষেত্রে “রাষ্ট্রীয় বিজ্ঞান পুরস্কার” নামে একটি নতুন জাতীয় পুরস্কার চালু করছে সরকার
নতুন দিল্লি, ২১ সেপ্টেম্বর, ২০২৩
ভারত সরকার বিজ্ঞান, প্রযু্ক্তি ও উদ্ভাবন ক্ষেত্রে “রাষ্ট্রীয় বিজ্ঞান পুরস্কার” নামে একটি নতুন জাতীয় পুরস্কার চালু করছে।
এই রাষ্ট্রীয় বিজ্ঞান পুরস্কার -এর মূল লক্ষ্য হল বিজ্ঞানী, প্রযুক্তিবিদ ও উদ্ভাবনের কাজের সঙ্গে যুক্ত ব্যক্তিদের তাঁদের বিশেষ কাজের স্বীকৃতি হিসেবে ব্যক্তিগত বা দলগত ভাবে পুরস্কৃত করা।
এই রাষ্ট্রীয় বিজ্ঞান পুরস্কার বিজ্ঞান, প্রযুক্তি ও উদ্ভাবন ক্ষেত্রে দেশের অন্যতম সর্বোচ্চ সম্মান হবে। সরকারি বা বেসরকারি প্রতিষ্ঠানে অথবা ব্যক্তিগত স্তরে কাজ করছেন এমন যেকেউ তাঁদের কাজের স্বীকৃতি হিসেবে এই পুরস্কার পেতে পারেন। বিদেশে বসবাসকারী ভারতীয় বংশোদ্ভূত কোন ব্যক্তি যদি ভারতের বা দেশের জনগণের উপকারে আসে এমন কোন বিশেষ কাজ করেন, তাহলে তাঁরাও এই পুরস্কার পাওয়ার জন্য গণ্য হবেন। চারটি বিভাগে এই পুরস্কার দেওয়া হবে। সেগুলি হল নিম্নরূপ –
ক) বিজ্ঞান রত্ন  – বিজ্ঞান ও প্রযুক্তি ক্ষেত্রে বিশেষ অবদানের জন্য জীবনকৃতি সম্মান হিসেবে এই পুরস্কার দেওয়া হবে।
খ) বিজ্ঞান শ্রী  – বিজ্ঞান ও প্রযুক্তি ক্ষেত্রে বিশেষ অবদানের জন্য এই পুরস্কার প্রদান করা হবে।
গ) বিজ্ঞান যুব-শান্তি স্বরূপ ভাটনগর  – এই পুরস্কারটি বিজ্ঞান ও প্রযুক্তি ক্ষেত্রে বিশেষ অবদানের জন্য ৪৫ বছর বয়স পর্যন্ত তরুণ বিজ্ঞানীদের উৎসাহ দিতে প্রদান করা হবে।
ঘ) বিজ্ঞান টিম  – তিন বা তার বেশি বিজ্ঞানী, গবেষক বা উদ্ভাবক একসঙ্গে কাজ করছেন এমন দলকে বিজ্ঞান ও প্রযুক্তি ক্ষেত্রে তাঁদের বিশেষ অবদানের জন্য এই পুরস্কার দেওয়া হবে।
রাষ্ট্রীয় বিজ্ঞান পুরস্কার ১৩টি বিভাগে দেওয়া হবে। এগুলি হল - পদার্থবিদ্যা, রসায়ন, জৈব বিজ্ঞান, অঙ্ক ও কম্পিউটার বিজ্ঞান, ভূ-বিজ্ঞান, ইঞ্জিনিয়ারিং বিজ্ঞান, কৃষি বিজ্ঞান, পরিবেশ বিজ্ঞান, প্রযুক্তি ও উদ্ভাবন, আণবিকশক্তি, মহাকাশ বিজ্ঞান ও প্রযুক্তি এবং অন্যান্য।
রাষ্ট্রীয় বিজ্ঞান পুরস্কারের জন্য পাওয়া সব মনোনয়নগুলি জাতীয় বিজ্ঞান পুরস্কার কমিটি -র কাছে পাঠানো হবে। এর নেতৃত্বে রয়েছেন ভারত সরকারের প্রধান বৈজ্ঞানিক উপদেষ্টা । এছাড়া কয়েকজন বিশিষ্ট বিজ্ঞানী ও প্রযুক্তিবিদও এই কমিটিতে রয়েছেন।
প্রতি বছর ১৪ জানুয়ারি থেকে ২৮ ফেব্রুয়ারি পর্যন্ত এই পুরস্কারের জন্য মনোনয়ন দাখিল করা যাবে। প্রতি বছর ১১ মে জাতীয় প্রযুক্তি দিবসে পুরস্কার প্রাপকদের নাম ঘোষণা করা হবে। পুরস্কার প্রাপকদের একটি পদক ও শংসাপত্র দেওয়া হবে।
এই নতুন জাতীয় পুরস্কারগুলি ভারত সরকারের বৈজ্ঞানিক, প্রযুক্তি ও উদ্ভাবন ক্ষেত্রে বিশেষ সাফল্যের জন্য উল্লেখযোগ্য পদক্ষেপগ্রহণকারীদের বিশেষ স্বীকৃতি দেবে। সমগ্র নির্বাচন প্রক্রিয়া স্বচ্ছতার সঙ্গে ও গুণগতমান বজায় রেখে করা হবে।
AC/PM/AS
(
শিল্পওবাণিজ্যমন্ত্রক
ভারতের কৃষি ও প্রক্রিয়াজাত খাদ্য সামগ্রীর রপ্তানি সম্ভাবনা বাড়াতে এপিইডিএ-এর পক্ষ থেকে প্রথম ভার্চ্যুয়াল ট্রেড ফেয়ার
নয়াদিল্লি, ১১ মার্চ ২০২১
কোভিড মহামারীর সময় ভারতের কৃষিজ ও প্রক্রিয়াজাত খাদ্য সামগ্রীর রপ্তানি সম্ভাবনা বাড়াতে বুধবার এপিইডিএ – এর পক্ষ থেকে প্রথম ভার্চ্যুয়াল ট্রেড ফেয়ারের আয়োজন করা হয়। আগামীকাল পর্যন্ত এই কর্মসূচি চলবে।
অনলাইনে আয়োজিত এই ট্রেড ফেয়ার বা বাণিজ্য মেলার মূল ভাবনা ‘ভারতীয় চাল ও কৃষিজ পণ্য’। ভারতের বিভিন্ন কৃষিজ ও প্রক্রিয়াজাত সামগ্রীর রপ্তানি সম্ভাবনা বাড়ানোর ওপর এই বাণিজ্য মেলায় গুরুত্ব দেওয়া হচ্ছে। এই বাণিজ্য মেলার মাধ্যমে রপ্তানিকারীদের প্রদর্শিত বিভিন্ন ধরনের খাবার সামগ্রীর ব্যাপারে ক্রেতা বা আমদানিকারকরা সহজেই অবগত হতে পারবেন।
এই বাণিজ্য মেলায় বাসমতি চাল, বাসমতি বহির্ভূত অন্যান্য প্রজাতির চাল, ভুট্টা, গম, চীনে বাদাম ও মোটাজাতীয় বিভিন্ন ধরনের দানাশস্য প্রদর্শিত হবে। এখনও পর্যন্ত বাণিজ্য মেলায় ১৩৫টি প্রদর্শ সংস্থা অংশগ্রহণ করছে। এছাড়াও, দেশি-বিদেশি ২৬৬টি ক্রেতা সংস্থাও অংশগ্রহণের জন্য নথিভুক্ত হয়েছে। বিদেশে ভারতীয় দূতাবাসগুলির সহযোগিতায় ক্রেতা সংস্থাগুলিকে সহায়তা করা হচ্ছে। এমনকি, সোস্যাল মিডিয়াতেও এই বাণিজ্য মেলা সম্পর্কে ব্যাপক প্রচার চালানো হচ্ছে।
ভ্রমণ ও সরাসরি বাণিজ্যিক লেনদেনের ক্ষেত্রে কোভিড-১৯ সংক্রান্ত একাধিক বিধিনিষেধের ফলে এপিইডিএ অনলাইনে বাণিজ্য মেলা আয়োজনের সিদ্ধান্ত নিয়েছে। ভারতীয় কৃষিজ ও প্রক্রিয়াজাত খাদ্য সামগ্রীর রপ্তানি সম্ভাবনা বাড়ানোর পাশাপাশি, নতুন বাজার ধরতে এই উদ্যোগ নেওয়া হয়েছে।
অনলাইন এই বাণিজ্য মেলায় রপ্তানি ও আমদানিকারকদের মধ্যে অডিও ও ভিডিও কলের ব্যবস্থা করা হয়েছে। এছাড়াও, কর্মশিবির, নতুন সামগ্রীর উদ্বোধন, সরাসরি সম্প্রচার ও ওয়েবিনারের আয়োজন করা হচ্ছে।
সামাজিকন্যায়ওক্ষমতায়নমন্ত্রক
সামাজিক ন্যায় ও ক্ষমতায়ন মন্ত্রক ভিন্নভাবে সক্ষমদের কোভিড-১৯ পরীক্ষা, কোয়ারান্টাইন ও হাসপাতালে চিকিৎসার সুযোগ সুবিধা নিশ্চিত করতে রাজ্য ও কেন্দ্রশাসিত অঞ্চলগুলিকে নির্দেশ দিয়েছে
নতুনদিল্লি, ২৯ এপ্রিল, ২০২০
সামাজিক ন্যায় ও ক্ষমতায়ন মন্ত্রক সব রাজ্য ও কেন্দ্র শাসিত অঞ্চলকে ভিন্নভাবে সক্ষমদের কোভিড-১৯ এর পরীক্ষা, কোয়ারান্টাইন ও চিকিৎসার সুযোগ সুবিধা নিশ্চিত করার নির্দেশ দিয়েছে। ভিন্ন ভাবে সক্ষমদের ক্ষমতায়ন দপ্তরের সচিব শ্রীমতী শকুন্তলা ডি গাম্লিন সব রাজ্য ও কেন্দ্র শাসিত অঞ্চলের মুখ্যসচিবদের এই মর্মে চিঠি দিয়েছেন। ওই চিঠিতে তিনি বলেছেন বর্তমান সঙ্কটের এই সময়ে ভিন্ন ভাবে সক্ষমদের তথ্য পেতে সমস্যা হচ্ছে, তাঁদের মধ্যে অনেকের রোগ প্রতিরোধ ক্ষমতাও কম। এর মধ্যে কোভিড-১৯ এর বিভিন্ন চিকিৎসা কেন্দ্রে যথাযথ পরিকাঠামো না থাকায়, তাঁরা সেখানে চিকিৎসা থেকে বঞ্চিত হচ্ছেন।
ভিন্ন ভাবে সক্ষমদের যথাযথ সুবিধে দেবার জন্য দপ্তর তাই কিছু নীতি নির্দেশিকা জারি করেছে। এর ফলে ভিন্ন ভাবে সক্ষমরা যাতে কোভিড-১৯ এর চিকিৎসা যথাযথভাবে পান, তা নিশ্চিত হবে। রাজ্য ও কেন্দ্রশাসিত অঞ্চলগুলি যাতে প্রয়োজনীয় উদ্যোগ গ্রহণ করে, তার জন্য ওই চিঠিতে কয়েকটি বিষয়ের উল্লেখ করা হয়েছে। এগুলি হলঃ-
১। ভিন্নভাবে সক্ষমরা বিশেষত হুইল চেয়ার ব্যবহারকারীরা যেন স্যানিটাইজার, গ্লাভসের বাক্স, সাবান, হাত ধোয়ার বেসিন নাগালের মধ্যে পান তা সুনিশ্চিত করতে হবে।
২। বিভিন্ন দিকনির্দেশনা যাতে নির্দিষ্ট নিয়ম মেনে দেওয়া থাকে  সেদিকে খেয়াল রাখতে হবে।
৩। রেলিং যুক্ত র্যা ম্পের ব্যবস্থা থাকতে হবে, যেখানে ঢাল ১ : ১২ অনুপাতে থাকবে।
৪। রিসেপশন, নমুনা পরীক্ষা এবং ওষুধ নেবার একটি কাউন্টার যাতে নীচুতে থাকে তার ব্যবস্থা করতে হবে।
৫। সর্বসাধারণের জন্য গুরুত্বপূর্ণ খবরের ঘোষণা যাতে অডিও ভিস্যুয়াল মাধ্যমেও হয় তা নিশ্চিত করতে হবে।
৬। ভিন্ন ভাবে সক্ষমদের জন্য যাতে লিফট থাকে বা তাঁদের সাহায্য করার জন্য লিফটম্যান থাকেন সেটির ব্যবস্থা থাকতে হবে।
৭। ভিন্ন ভাবে সক্ষমদের ঘরগুলির সঙ্গে যাতে তাঁদের ব্যবহারের উপযোগী শৌচালয় থাকে তার ব্যবস্থা করতে হবে।
৮। মানসিকভাবে পিছিয়ে পড়া ভিন্ন ভাবে সক্ষম কোভিড-১৯ এ সংক্রমিতদের জন্য যে আটেন্ডেন্ট থাকবেন, তাঁদের জন্য ভেস্টিব্যুলার কেবিনের ব্যবস্থা করতে হবে।
(CG/CB
প্রধানমন্ত্রীরদপ্তর
প্রধানমন্ত্রী আগামীকাল কৃষকদের সঙ্গে সরাসরি মত বিনিময় করবেন
নয়াদিল্লি, ১৯ জুন, ২০১৮
প্রধানমন্ত্রী শ্রী নরেন্দ্র মোদী বুধবার সকাল ৯.৩০ মিনিটে ভিডিও কনফারেন্সের মাধ্যমে কৃষকদের সঙ্গে সরাসরি মত বিনিময় করবেন। এই মত বিনিময় অনুষ্ঠানে কৃষকদের কথা শোনার সরাসরি সুযোগ মিলবে। কৃষকদের উপার্জন দ্বিগুন বাড়ানোর বিষয় নিয়েও আলোচনা হবে। সারা দেশ জুড়ে এই মত বিনিময় অনুষ্ঠান কৃষি বিজ্ঞান কেন্দ্র, অভিন্ন পরিষেবা কেন্দ্র, দূরদর্শন, ডিডি কিষান ও আকাশবাণী থেকে সরাসরি সম্প্রচার করা হবে। ভিডিও প্রযুক্তির মাধ্যমে প্রায় দুই লক্ষ অভিন্ন পরিষেবাকেন্দ্র ও ৬০০টি কৃষিবিজ্ঞান কেন্দ্রকে সংযুক্ত করা হবে। ‘নরেন্দ্র মোদী অ্যাপ’-এর মাধ্যমেও সাধারণ মানুষ প্রধানমন্ত্রীর সঙ্গে মত বিনিময় করতে পারবেন।
SSS/BD/NS/…
(Visitor Counter : 52
প্রতিরক্ষামন্ত্রক
ফ্রান্সের সশস্ত্র বাহিনীর ভারপ্রাপ্ত মন্ত্রীর সঙ্গে প্রতিরক্ষা মন্ত্রী শ্রী রাজনাথ সিং-এর টেলিফোনে কথা
ভারত-ফ্রান্স দ্বিপাক্ষিক সামরিক সহযোগিতা বাড়ানোর বিষয়ে সহমত
নতুনদিল্লি, ২ জুন, ২০২০
প্রতিরক্ষা মন্ত্রী শ্রী রাজনাথ সিং-এর সঙ্গে আজ ফ্রান্সের সশস্ত্র বাহিনীর ভারপ্রাপ্ত মন্ত্রী মিস ফ্লোরেন্স পার্লের টেলিফোনে কথা হয়েছে। কোভিড-১৯ এ উদ্ভূত পরিস্থিতি, আঞ্চলিক নিরাপত্তা সহ পারস্পরিক স্বার্থ সংশ্লিষ্ট নানা বিষয় নিয়ে তাঁদের মধ্যে আলোচনা হয়। দুই দেশের মন্ত্রীরা ভারত ও ফ্রান্সের মধ্যে দ্বিপাক্ষিক সামরিক সহযোগিতা আরো দৃঢ় করার বিষয়ে সহমত পোষণ করেন। কোভিড-১৯ মহামারীর মোকাবিলায় দুদেশের সশস্ত্র বাহিনীর ভূমিকার তাঁরা প্রশংসা করেন।
কোভিড-১৯ মহামারীর ফলে উদ্ভূত সঙ্কটের মধ্যেও নির্দিষ্ট সময়ে রাফায়েল যুদ্ধ বিমান তৈরি করে ভারতের হাতে তুলে দেবার বিষয়ে ফ্রান্স তার অঙ্গীকার পুনর্ব্যক্ত করেছে।
২০২০ থেকে ২০২২ সালের মধ্যে ইন্ডিয়ান ওশ্যান ন্যাভাল সিম্পোসিয়ামের চেয়ারম্যানের দায়িত্ব গ্রহণ করার বিষয়টিকে প্রতিরক্ষামন্ত্রী স্বাগত জানান। ভারত মহাসাগরীয় অঞ্চলে ইন্দো-ফরাসী যৌথ কৌশলগত অংশীদারীত্ব ২০১৮-র নীতি অনুযায়ী দুই দেশ একযোগে কাজ করার বিষয়েও অঙ্গীকার করেছে।
(CG/CB
প্রতিরক্ষামন্ত্রক
ডিআরডিও-র লেজার নিয়ন্ত্রিত এটিজিএম-এর সফল পরীক্ষামূলক উৎক্ষপণ
নয়াদিল্লি, ১ অক্টোবর, ২০২০
সম্পূর্ণ দেশীয় প্রযুক্তিতে লেজার নিয়ন্ত্রিত ট্যাঙ্ক প্রতিরোধী ক্ষেপণাস্ত্র  পয়লা অক্টোবর সফলভাবে পরীক্ষামূলক উৎক্ষেপণ করা হয়েছে। আহমেদনগরের কে কে রেঞ্জে এমবিটি অর্জুন থেকে ২২শে সেপ্টেম্বর এর সফল পরীক্ষামূলক উৎক্ষেপণ চালানো হয়েছিল।
এটিজিএম ১.৫ কিলোমিটার থেকে ৫ কিলোমিটারের রেঞ্জে বিস্ফোরক বোঝাই বাহনকে আঘাত হানতে সক্ষম। এমবিটি অর্জুনের ১২০ মিলিমিটার রাইফেল গানের সাহায্যে এর উৎক্ষপণ সংক্রান্ত প্রযুক্তির বিষয়ে মূল্যায়নের কাজ চলছে।
এই লেজার নিয়ন্ত্রিত ক্ষেপণাস্ত্রটি পুণের আর্মামেন্ট গবেষণা ও উন্নয়ন সংস্থা, হাই এনার্জি ম্যাটেরিয়াল রিসার্চ ল্যাবরেটরি এবং দেরাদুনের ইনস্ট্রুমেন্টস রিসার্চ অ্যান্ড ডেভেলপমেন্ট এস্টাব্লিশমেন্ট যৌথভাবে তৈরি করেছে।
প্রতিরক্ষা মন্ত্রী শ্রী রাজনাথ সিং এই সফল পরীক্ষার জন্য প্রতিরক্ষা গবেষণা ও উন্নয়ন সংস্থা -কে অভিনন্দন জানিয়েছেন। ডিআরডিও-র চেয়ারম্যান সংস্থার কর্মীদের এই সাফল্যর জন্য তাঁদের অভিনন্দিত করেছেন। এর ফলে, প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযানের পথে আরও একধাপ এগোনো যাবে।
CG/CB/DM
(Visitor Counter : 115
মানবসম্পদবিকাশমন্ত্রক
শ্রী ধর্মেন্দ্র প্রধান আগামীকাল বই পড়ার অভ্যাস অভিযান “পড়ে ভারত”–এর সূচনা করবেন
নতুন দিল্লি, ৩১ই ডিসেম্বর, ২০২১
কেন্দ্রীয় শিক্ষা ও দক্ষতা বিকাশ মন্ত্রী শ্রী ধর্মেন্দ্র প্রধান আগামীকাল ২০২২-এরপয়লা জানুয়ারী বই পড়ার অভ্যাস সংক্রান্ত অভিযান ‘পড়ে ভারত’ –এর সূচনা করবেন। ১০০ দিন ব্যাপী এই অভিযানে ছাত্রছাত্রীদের মধ্যে সৃজনশীলতা, জটিল বিষয়ে সমাধানের জন্য ভাবনা – চিন্তা করা, শব্দ ভান্ডার বাড়ানো এবং লেখা ও বলার মাধ্যমে কোনো কিছু প্রকাশ করার ক্ষমতা গড়ে তোলাই এই কর্মসূচির উদ্দেশ্য। এর মাধ্যমে ছাত্রছাত্রীদের মধ্যে শেখার আগ্রহ বাড়বে।
পয়লা জানুয়ারী থেকে ১০ই এপ্রিল – ১৪ সপ্তাহ ধরে নার্সারি থেকে অষ্টম শ্রেণীর ছাত্রছাত্রীরা এই কর্মসূচিতে সামিল হবে। জাতীয় ও রাজ্য স্তরে সকলকে অর্থাৎ ছাত্রছাত্রী, শিক্ষক – শিক্ষিকা, বাবা – মা, শিক্ষা ক্ষেত্রে যুক্ত প্রশাসকরা ౼সকলেই এই কর্মসূচিতে যুক্ত হবেন। কর্মসূচিতে অংশগ্রহণকারী ছাত্রছাত্রীদের কয়েকটি দলে ভাগ করা হবে। প্রত্যেক সপ্তাহে এক একটি দলকে নির্দিষ্ট কিছু বিষয় দেওয়া হবে। এই বিষয়গুলি দৈনন্দিন জীবনের সঙ্গে সম্পৃক্ত। এর মাধ্যমে বই পড়তে ছাত্রছাত্রীদের মধ্যে যাতে আগ্রহের সৃষ্টি হয় এবং তারা বই পড়ে যাতে আনন্দ পায়, সেটিই এই কর্মসূচীর মুল লক্ষ্য।
এই কর্মসূচি বাস্তবায়নে প্রতি সপ্তাহের আলাদা আলাদাভাবে ছাত্রছাত্রীদের দিয়ে কোন কিছু করানোর পরিকল্পনা করা হয়েছে।এর আগে বিষয়গুলি নিয়ে রাজ্য ও কেন্দ্রশাসিত অঞ্চলগুলির সঙ্গে আলোচনা করা হয়েছে। পুরো পদ্ধতিতে শিক্ষক – শিক্ষিকা, বাবা – মা, সহপাঠী, ভাই – বোন বা পরিবারের অন্যান্য সদস্যদের সহযোগিতায় ছাত্রছাত্রীদের জন্য বরাদ্দ কাজটি তাদের করতে হবে। অত্যন্ত সহজ সরলভাবে পুরো কর্মসূচিটি যাতে বাস্তবায়িত করা যায়, তার জন্য বিভিন্ন পরিকল্পনা করা হয়েছে। যদি বিদ্যালয় বন্ধ থাকে, তাহলে যাতে বাড়িতে বসেই বাবা – মা, সহপাঠী ও ভাই – বোনেদের সাহায্যে হাতের কাছে থাকা বিভিন্ন সরঞ্জাম দিয়ে ছাত্রছাত্রীরা তাদের কাজগুলি করতে পারে, সেদিকে নজর রাখা হয়েছে।
CG/CB/SFS
(Visitor Counter : 118
প্রধানমন্ত্রীরদপ্তর
পর্যটন মানচিত্রে উত্তর-পূর্ব ভারতের উন্নতিতে সন্তোষ প্রকাশ প্রধানমন্ত্রীর
নয়াদিল্লি, ৪ এপ্রিল,২০২৩
প্রধানমন্ত্রী শ্রী নরেন্দ্র মোদী উত্তর-পূর্ব ভারত শ্রেষ্ঠ পর্যটন স্থল হিসেবে উঠে আসায় সন্তোষ প্রকাশ করেছেন। তিনি বলেন, পর্যটনের বৃদ্ধিতে এই অঞ্চলের উন্নয়ন প্রতিফলিত হচ্ছে।
কেন্দ্রীয় মন্ত্রী শ্রী জি কিষাণ রেড্ডি একগুচ্ছ ট্যুইটে বলেন, উত্তর-পূর্ব ভারতে ২০২২ সালে রেকর্ড সংখ্যক পর্যটক ভ্রমণ করেছেন। দেশীয় পর্যটকের সংখ্যা ছিল ১১.৮ মিলিয়ন এবং ১ লক্ষের বেশি আন্তর্জাতিক পর্যটক উত্তর-পূর্ব ভারত সফর করেছেন। তাঁর এই ট্যুইটের জবাবে প্রধানমন্ত্রী তাঁর ট্যুইটে বলেন :
“আনন্দের খবর! পর্যটনের বৃদ্ধিতে এই অঞ্চলের উন্নয়ন প্রতিফলিত হচ্ছে।”
PG/PM/DM/
(
প্রধানমন্ত্রীরদপ্তর
ঐতিহাসিক বোড়ো চুক্তি স্বাক্ষর উদযাপন অনুষ্ঠানে যোগ দিতে প্রধানমন্ত্রী আগামী ৭ তারিখ কোকড়াঝাড় সফরে যাচ্ছেন
নয়াদিল্লি, ০৪ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আগামী ৭ তারিখ শুক্রবার বোড়ো চুক্তি স্বাক্ষর উপলক্ষে এক অনুষ্ঠানে যোগ দিতে আসামের কোকড়াঝাড় সফর করবেন।
এই অনুষ্ঠানে আসামের বিভিন্ন জায়গা সহ বোড়োল্যান্ড টেরিটোরিয়াল এরিয়া জেলাগুলির ৪ লক্ষ মানুষ যোগ দেবেন বলে মনে করা হচ্ছে। রাজ্যের বৈচিত্র্য তুলে ধরতে রাজ্য সরকারের পক্ষ থেকে আসামের ভূমিপুত্র শিল্পীদের নিয়ে এক সাংস্কৃতিক কর্মসূচির আয়োজন করা হয়েছে।
এই উপলক্ষে প্রধানমন্ত্রী শ্রী মোদী এক জনসভায় ঐতিহাসিক বোড়ো চুক্তির বিভিন্ন দিক এবং সংশ্লিষ্ট সবপক্ষকে সামিল করে কিভাবে এই সাফল্য অর্জিত হয়েছে, তা বর্ণনা করবেন।
উল্লেখ করা যেতে পারে, ঐতিহাসিক বোড়ো চুক্তি গত ২৭শে জানুয়ারি নতুন দিল্লিতে স্বাক্ষরিত হয়।
চুক্তি স্বাক্ষরের পর প্রধানমন্ত্রী নিজস্ব ট্যুইটার অ্যাকাউন্টে একটি ট্যুইট করে বলেন ‘আজ ভারতের কাছে বিশেষ দিন’। তিনি আরও বলেন, এই চুক্তি ‘বোড়ো মানুষের জীবনে ব্যাপক পরিবর্তন নিয়ে আসবে এবং তাঁদের জীবনে শান্তি, সম্প্রীতি ও সহাবস্থানের ক্ষেত্রে এক নতুন যুগের সূচনা করবে’।
প্রধানমন্ত্রীর ‘সবকা সাথ, সবকা বিকাশ’ – এই মন্ত্রকে সামনে রেখে বোড়ো চুক্তি স্বাক্ষরিত হয়েছে। এই চুক্তি স্বাক্ষরের ফলে পাঁচ দশক পুরনো বোড়ো সমস্যা সমাধানের পাশাপাশি, উত্তর-পূর্বাঞ্চলের সার্বিক উন্নয়ন ত্বরান্বিত হবে।
শ্রী মোদী ট্যুইটে বলেন, বোড়ো চুক্তি একাধিক প্রয়াসের ফসল। যারা আগে সশস্ত্র গোষ্ঠীগুলির সঙ্গে যুক্ত ছিলেন, এখন তারা সমাজের মূলস্রোতে ফিরে আসার এবং দেশের অগ্রগতিতে অবদান রাখার সুযোগ পাবেন’।
এই চুক্তি স্বাক্ষরের দু’দিনের মধ্যেই ন্যাশনাল ডেমোক্রেটিক ফ্রন্ট অফ বোড়োল্যান্ডের বিভিন্ন শাখার ১ হাজার ৬১৫ জনেরও বেশি সদস্য অস্ত্রশস্ত্র সহ আত্মসমর্পণ করে সমাজের মূলস্রোতে যোগ দিয়েছেন।
ট্যুইটে প্রধানমন্ত্রী বলেন, বোড়ো গোষ্ঠীগুলির সঙ্গে এই চুক্তি বোড়ো মানুষের অনন্য সংস্কৃতির সুরক্ষা ও জনপ্রিয়তা বাড়াতে সাহায্য করবে। এখন থেকে বোড়ো মানুষজন উন্নয়নমূলক উদ্যোগগুলির সুবিধা পাবেন। ‘আমরা বোড়ো মানুষের আশা-আকাঙ্খা পূরণে সম্ভাব্য সবরকম সাহায্য করতে অঙ্গীকারবদ্ধ’।
এই অঞ্চলের উন্নয়নের জন্য ১ হাজার ৫০০ কোটি টাকার বিশেষ প্যাকেজ বরাদ্দ করা হয়েছে। সম্প্রতি ভারত সরকার এবং মিজোরাম ও ত্রিপুরা সরকারের সঙ্গে যে ব্রু-রিয়াং চুক্তি স্বাক্ষর হয়েছে, তার ফলে ৩৫ হাজার ব্রু-রিয়াং উদ্বাস্তুর সমস্যা দূর হবে। এমনকি, ত্রিপুরায় এনএলএফটি-র ৮৫ জনেরও বেশি ক্যাডার আত্মসমর্পণ করেছে। এই সমস্ত অগ্রগতি ও ঘটনা উত্তর-পূর্বে সার্বিক উন্নয়ন ও শান্তি প্রতিষ্ঠার লক্ষ্যে প্রধানমন্ত্রীর অঙ্গীকার ও দূরদৃষ্টিকেই প্রতিফলিত করে।
এবারের সাধারণতন্ত্র দিবসের দিন ‘মন কি বাত’ বেতার অনুষ্ঠানে দেশবাসীর সঙ্গে তাঁর চিন্তাভাবনা বিনিময় করার সময়ে প্রধানমন্ত্রী হিংসার পথ ও অস্ত্রশস্ত্র ত্যাগ করে সমাজের মূলস্রোতে ফিরে আসার আন্তরিক আবেদন জানিয়েছিলেন।
প্রধানমন্ত্রী বলেছিলেন, সাধারণতন্ত্র দিবস উপলক্ষে আমি সেই সমস্ত মানুষ যাঁরা হিংসা ও অস্ত্রকে হাতিয়ার করে সমস্যার সমাধান খুঁজছেন, তাঁদের আমি সমাজের মূলস্রোতে ফিরে আসার আহ্বান জানাই। এদের প্রত্যেকের নিজস্ব সক্ষমতার প্রতি এবং শান্তিপূর্ণ উপায়ে সমস্যার সমাধানে দেশের ক্ষমতার প্রতি আস্থা বজায় রাখা প্রয়োজন।
CG/BD/SB
(Visitor Counter : 138
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৮৫ কোটি ৪২ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৪ কোটি ৫৭ লক্ষেরও বেশি টিকার ডোজ রয়েছে এবং আরও ৮৩ লক্ষ ৮০ হাজার ডোজ শীঘ্রই সরবরাহ করা হবে
নয়াদিল্লি, ২৯ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৮৫ কোটি ৪২ লক্ষ ৩৫ হাজার ১৫৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৫৭ লক্ষ ৯৮ হাজার ১২০টি ডোজ হাতে রয়েছে। এছাড়াও, আরও ৮৩ লক্ষ ৮০ হাজার ১৪০টি টিকার ডোজ শীঘ্রই সরবরাহ করা হবে।
CG/BD/SB
(Visitor Counter : 143
মানবসম্পদবিকাশমন্ত্রক
আইআইটি খড়গপুর জাতীয় কৃত্রিম মেধা সম্পদ প্ল্যাটফর্ম গড়ে তোলার লক্ষ্যে এডব্লুএস-এর সঙ্গে চুক্তিবদ্ধ হয়েছে
কলকাতা, ৩০ অগাস্ট, ২০১৯
আইআইটি খড়গপুর আজ জানিয়েছে জাতীয় কৃত্রিম মেধা সম্পদ প্ল্যাটফর্ম  গড়ে তোলার লক্ষ্যে তারা অ্যামাজন ওয়েব সার্ভিস ইনকর্পোরেট -এর সঙ্গে চুক্তিবদ্ধ হয়েছে। এরফলে যারা কৃত্রিম মেধার বিষয়ে প্রশিক্ষণ নিচ্ছেন এবং গবেষণা করছেন তারা উপকৃত হবেন।
আইআইটি খড়গপুর কৃত্রিম মেধা প্রশিক্ষণের জন্য এডব্লুএস-এর প্রমোশনাল ক্রেডিট এবং অ্যামাজন সেজ মেকার সার্ভিসেস-এর সাহায্য নেবে।
এনএআইআরপি কৃত্রিম মেধা প্রশিক্ষণ এবং গবেষণার কাজে ব্যবহারকারীদের সাহায্য করবে। নতুন যারা এই বিষয়ে প্রশিক্ষণ নিচ্ছেন, তাঁদের জন্য এই ব্যবস্হায় প্রয়োজনীয় সম্পদ পাওয়া যাবে।
মানবসম্পদ উন্নয়ন মন্ত্রকের ভারতের জাতীয় ডিজিটাল লাইব্রেরি কর্মসূচির অঙ্গ হিসেবে এনএআইআরপি-র সূচনা হয়েছে। জাতীয় কৃত্রিম মেধা সম্পদ পোর্টাল থেকে শিক্ষার্থীরা প্রয়োজনীয় সহায়তা পাবেন।
SSS/CB/NS
(Visitor Counter : 59
প্রধানমন্ত্রীরদপ্তর
প্রধানমন্ত্রী নতুন চালু হওয়া আমেদাবাদ মেট্রো থেকে সবরমতী নদীর কয়েকটি ঝলক ভাগ করে নিয়েছেন
নয়াদিল্লি, ৩০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী একজন আইএএস আধিকারিক এম নাগার্জুনের তোলা নতুন চালু হওয়া আমেদাবাদ মেট্রো থেকে সবরমতী নদীর ঝলক তাঁর ট্যুইটে ভাগ করে নিয়েছেন।
আইএএস আধিকারিক এম নাগার্জুনের ট্যুইটটিকে উদ্ধৃত করে প্রধানমন্ত্রী তাঁর ট্যুইটে বলেন, “আমেদাবাদের জন্য আজ এক বিশাল আনন্দের দিন”।
PG/PM/SB
(
প্রধানমন্ত্রীরদপ্তর
কেনিয়ার রাষ্ট্রপতি নির্বাচিত হওয়ায় মাননীয় উইলিয়াম এস রুতোকে প্রধানমন্ত্রীর অভিনন্দন
নয়াদিল্লি, ৭ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী কেনিয়ার রাষ্ট্রপতি নির্বাচিত হওয়ায় মাননীয় উইলিয়াম এস রুতোকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেন;
“কেনিয়ার রাষ্ট্রপতি নির্বাচিত হওয়ায় @WilliamsRuto-কে অভিনন্দন। আমাদের ঐতিহাসিক দ্বিপাক্ষিক সম্পর্ক মজবুত করার লক্ষ্যে আমি তাঁর সঙ্গে ঘনিষ্ঠভাবে কাজ করতে আগ্রহী।”
PG/PM/NS
(